**楊修之死 羅貫中**

操屯兵日久，欲要進兵，又被馬超拒守；欲收兵回，

 (進：前進) (一詞多義)

又恐被蜀兵恥笑，心中猶豫不決。適庖官進雞湯，

　　 (進：送上) (一詞多義)

操見碗中有雞肋，因而有感於懷。正沉吟間，夏侯惇入帳，

稟請夜間口號，操隨口曰：「雞肋，雞肋。」惇傳令眾官，

都稱「雞肋」。

        行軍主簿楊修見傳「雞肋」二字，便教隨行軍士，

 (教：音「交」，命令) (一字多音、一詞多義)

各收拾行裝，準備歸程。有人報知夏侯惇，惇大驚，

遂請楊修至帳中，問曰：「公何收拾行裝？」

 (疑問句)

修曰：「以今夜號令，便知魏王不日將退兵歸也。

雞肋者，食之無肉，棄之有味。今進不能勝，退恐人笑，

(如今進攻不能獲勝，退兵不恐怕被人恥笑。) (被動句)

在此無益，不如早歸。來日魏王必班師矣，故先收拾行裝，

免得臨時慌亂。」夏侯惇曰︰「公真知魏王肺腑也。」

遂亦收拾行裝，於是寨中諸將，無不準備歸計。

        當夜曹操心亂，不能穩睡，遂手提鋼斧，遶寨私行。

只見夏侯惇寨內軍士，各準備行裝。操大驚，

急回帳召惇問其故。惇曰：「主簿楊德祖，

先知大王欲歸之意。」操喚楊修問之，修以雞肋之意對。

 (修對以雞肋之意) (倒裝句)

操大怒曰：「汝怎敢造言亂我軍心！」喝刀斧手推出斬之，

　　　　 (亂：惑亂，形容詞作動詞) (詞類活用)

將首級號令於轅門外。

　　原來楊修為人，恃才放曠，數犯曹操之忌。

　　　　 (數：音「朔」，多次) (一字多音、一詞多義)

操嘗造花園一所，造成，操往觀之，不置褒貶，

　　 (一所花園) (倒裝句)

只取筆於門上書一「活」字而去。人皆不曉其意。

 　　 (書：寫) (一詞多義)

修曰 ：「門內添『活』字，乃『闊』字也，丞相嫌園門闊耳。」

 　　　　　　　　　 (判斷句)

於是再築牆圍，改造停當，又請操觀之。操大喜，

(「工匠」於是再築牆圍) (主語省略)

問曰：「誰知吾意？」左右曰：「楊修也。」操雖稱美，

 (疑問句)

心甚忌之。

　　又一日，塞北送酥一盒至，

 　　　 (一盒酥) (倒裝句)

操自寫「一盒酥」三字於盒上，置之案頭。修入見之，

 (於盒上自寫「一盒酥」三字) (倒裝句)

竟取匙與眾分食訖。操問其故，修答曰：

(竟：通「逕」，直接) (通假)

「盒上明書『一人一口酥』，豈敢違丞相之命乎？」

 (疑問句)

操雖喜而笑，心惡之。

(惡：音「wu3」，厭惡) (一字多音、一詞多義)

　　操恐人暗中謀害己身，常吩咐左右：「吾夢中好殺人，

 (好：音「耗」，喜歡) (一字多音、一詞多義)

凡吾睡着，汝等切勿近前。」一日，晝寢帳中，落被於地，

一近侍慌取覆蓋，操躍起拔劍斬之，復上牀睡，半晌而起，

(慌取「被」覆蓋「曹操」) (賓語省略)

佯驚問：「何人殺吾近侍？」眾以實對，操痛哭，命厚葬之。

 (疑問句) (眾對以實) (倒裝句)

人皆以為操果夢中殺人，惟修知其意，臨葬時指而歎曰：

「丞相非在夢中，君乃在夢中耳。」操聞愈惡之。

 　　 (乃：才) (一詞多義)

　　操第三子曹植，愛修之才，常邀修談論，終夜不息。

操與眾商議，欲立植為世子，曹丕知之，

密請朝歌長吳質入內府商議。因恐有人知覺，

乃用大簏藏吳質於中，只說是絹疋在內，載入府中。

修知其事，逕來告操，操令人於丕府門伺察之。丕慌告吳質，

質曰：「無憂也，明日用大簏裝絹，再入以惑之。」

(無：通「毋」，不要) (通假)

丕如其言，以大簏載絹入，使者搜看簏中，果絹也，

回報曹操，操因疑修譖害曹丕，愈惡之。

　　操欲試曹丕、曹植之才幹，一日令各出鄴城門，

卻密使人吩咐門吏，令勿放出。曹丕先至，門吏阻之，

 (令「門吏」勿放「曹丕、曹植」出) (賓語省略)

丕只得退回。植聞之，問計於修，修曰：「君奉王命而出，

如有阻當者，竟斬之可也。」植然其言。及至門，門吏阻住。

(當：通「擋」，阻擋) (通假)

(竟：通「逕」，直接) (通假)

植叱曰：「吾奉王命，誰敢阻當！」立斬之。

於是曹操以植為能。後有人告操曰：「此乃楊修之所教也。」

操大怒，因此亦不喜植。

　　修又嘗為曹植作答教十餘條，但操有問，

 (但：但凡) (一詞多義)

植即依條答之。操每以軍國之事問植，植對答如流，

操心中甚疑。後曹丕暗買植左右，偷答教來告操，操見了，

大怒曰：「匹夫安敢欺我耶！」此時已有殺修之心，

今乃借惑亂軍心之罪殺之。